
[bookmark: bookmark0]На основу члана 59. став 1.  тачка 18. Закона о локалној самоуправи (''Службени гласник Републике Српске'', број 97/16) и члана 2. Правилника за додјелу гранта омладинским и другим удружењима грађана и фондацијама („Службени гласник града Зворник'', број 02/21), Градоначелник града Зворник  расписује

Ј А В Н И   П О З И В
за (су)финансирање програма и пројеката удружења грађана и фондација
Град Зворник позива удружења грађана и фондације да доставе приједлоге програма и пројеката на Јавни позив за (су)финансирање програма и пројеката удружења грађана и фондација.
[bookmark: bookmark1]1. ПРАВО УЧЕШЋА НА ЈАВНОМ ПОЗИВУ:
На Јавни позив се могу пријавити удружења грађана и и фондације које су испуниле обавезу уписа у судски регистар, регистар Министарства и регистар Града Зворник.
Основни услови за учешће на Јавном позиву за (су)финансирање програма и пројеката удружења грађана и фондација:

а)	да програми и пројекти доприносе побољшању положај људи у Републици Српској, а најприје у Граду Зворник,
б)	да су носиоци реализације програма и пројеката испунили све раније утврђене обавезе према Граду Зворник,
в)	да су програми и пројекти од општег интереса за Град Зворник,
г)	да су циљеви програма и пројеката у складу са планираним циљевима и активностима Стратегије интегрисаног развоја Града Зворник (2018 – 2027),
д)	да програми и пројекти укључују већи број људи из Зворника у реализацији активности и/или као крајње кориснике,
ђ) да се програми и пројекти односе на минимум једну тематску област дефинисану у Јавном позиву и
е)	да се програми и пројекти реализују у року од шест мјесеци од дана затварања Јавног позива.


[bookmark: bookmark2]2. НАМЈЕНА И ИЗНОС РАСПОЛОЖИВИХ СРЕДСТАВА:
Укупан износ средстава која ће бити додијељена по Јавном позиву за (су)финансирање програма и пројеката удружења грађана и фондација  је 23.000,00 КМ. Максималан износ појединачних средстава која се додјељују за (су)финансирање програма и пројеката удружења грађана и фондација износи 5.000,00 КМ.

[bookmark: bookmark3]Тематске области на које приједлози програма/ пројеката требају да се односе су:
1. развој компетенција неопходних за развој личних потенцијала, активно учешће у друштву и боље запошљавање,
2. побољшање положаја становништа у руралним срединама – волонтерски  рад, слободно вријеме и партиципација појединаца у друштву,
3. континуирани програми и активности засновани на методама и принципима неформалног образовања,
4. међународна сарадња - одржива сарадња са органиазацијама у региону,
5. туристичке и еколошке активности ради очувања животне средине,
6. слободно вријеме, партиципација појединца у друштву и мобилност становништа,
7. побољшање положаја друштвено осјетљивих категорија и
8. промоција људских права и утицај на смањење говора мржње
9. развој инфраструктуре,
10. [bookmark: bookmark4]побољшање квалитета здравља.
	3. НАЧИН ПОДНОШЕЊА ПРИЈАВА:
Правилник и образци за пријаву и подношење приједлога програма и пројеката могу се преузети на веб страници Града Зворник.
На Јавни позив се доставља сљедећа документација у складу са Правилником за подношење приједлога програма и пројеката:
1) приједлог пројекта који је саставни дио Јавног позива (Образац број 1)
2) буџет пројекта/програма ,који је саставни дио Јавног позива (Образац број 2)
3) рјешење о регистрацији,
4) потврда о пореској регистрацији (ЈИБ),
5) број текућег рачуна,
6) листу или попис најважнијих пројеката реализованих у претходне три, односно двије године прије подношења пријаве на Јавни позив, осим за подносиоце пријава регистроване у текућој години,
7)  податке о лицима која раде или ће радити на пројекту са њиховим
     квалификацијама,
8) наративни и финансијски извјештај о намјенском трошењу средстава додијељених у претходним годинама, уколико их је било, који је саставни дио јавног позива (Образац број 3) и
9) потпис овлаштеног лица и печат.

[bookmark: bookmark5]Подносилац пријаве може поднијети више различитих пројеката на овај конкурс, за које се могу одобрити средства. 


4. ПОСТУПАК И КРИТЕРИЈУМИ ЗА ОЦЈЕНУ ПРИЈАВА:
Оцјењивање и вредновање пријава по Јавном позиву врши се на основу сљедећих критеријума:

(1) Општи критеријуми за додјелу средстава  су:
1) допринос пројекта јачању улоге грађана у процесу доношења одлука на локалном нивоу,
2) допринос пројекта економском и друштвеном  развоју Града Зворник.

(2) Посебни критеријуми за додјелу средстава  су:
1) начин на који је пројекат укључен или повезан са областима и стратешким циљевима Града, односно на који начин доприноси реализацији одређене активности и који су ефекти његове реализације,
2) која услуга, односно које јавно добро ће остати заједници након завршетка пројекта и да ли ће добробити, односно користи за заједницу који настану из тог пројекта бити трајни и на који начин,
3) број грађана који ће имати корист од пројекта,
4) укљученост волонтера, младих и других маргинализованих група и остале добробити пројекта (заштита животне средине, промоција родне равноправности и једнаких могућности),
5) квалитет и структура буџета пројекта - да ли је буџет реалан и у складу са активностима, 
6) остваривост планираних резултата и мјерљивост пројекта и
7) развојна, институционална и финансијска одрживост пројекта.

(3) Пријава за додјелу средстава  биће одбачена ако:
1) није достављена у року,
2) није достављена потпуна документација тражена јавним позивом,
3) није оправдан утрошак средстава у складу са Правилником,
4) пријавни образац није попуњен на захтијеван начин и
5) недостају кључне информације о пројекту.


[bookmark: bookmark6]5. КОМИСИЈА
Комисија за утврђивање приједлога програма и пројеката удружења грађана и фондација за финансирање из „Гранта за финансирање нво и удружења по Јавном позиву за 2021. годину ће разматрати пристигле пријаве у складу са Правилником за додијелу средстава гранта омладинским и другим удружењима грађана и фондацијама. 
Комисија засједа једном мјесечно, на крају мјесеца априла, маја, јуна, јула, августа, септембра и октобра. Комисија разматра све пристигле приједлоге од последњег  засједања Комисије пре датог момента одлучивања. Комисија ће након разматрања пристиглих пријава доставити Градоначелнику  приједлог програма и пројеката удружења грађана и фондација за (су)финансирање од стране Града Зворник. Градоначелник доноси коначну Одлуку о програмима и пројектима удружења грађана и фондацијама који ће се, на основу овог Јавног позива, (су)финансирати од стране Града.
Подносиоци пријава чији ће програми и пројекти бити финансијски подржани по овом Јавном позиву, имају обавезу  достављања наративног и финансијског извјештаја реализације пројекта на Обрасцу број 3.
Комплетна документација по Јавном позиву се може доставити у периоду од датума расписивања овог Јавног позива, а најкасније до 31. октобра 2021. године поштом на адресу: Град Зворник, Светог Саве 124, 75400 Зворник или лично на протокол Града Зворник са назнаком: „за (су)финансирање програма и пројеката удружења  грађана и фондаицја". Непотпуне и неблаговремене пријаве неће се разматрати. 

Подносиоци пријаве на Јавном позиву, су дужни доставити вјеродостојне и тачне податке, доказе или наводе који се траже овим Јавним позивом. Уколико се утврди да је подносилац пријаве доставио нетачне или лажне податке, његова пријава се неће узимати у разматрање.

Одобрена средства ће бити исплаћена у складу са расположивим средствима из Буџета  Града Зворник за 2021. годину.

Град Зворник задржава право да измијени одобрена средства у погледу висине износа у случају ребаланса буџета Града Зворник у текућој 2021. години, као и у случају непотпуног извршења оперативног финансијског плана за 2021. годину.
Јавни позив се објављује на интернет страници Града Зворник и на огласној табли.
Све додатне информације о овом Јавном позиву можете добити на телефон: +387 56 232 233 (контакт особа: Љиљана Тохољ).
Број: 02- ______________/21                                                                     ГРАДОНАЧЕЛНИК
Датум: 29.03.2021. године                                                                          Зоран Стевановић

